ΓΡΑΠΤΗ ΕΡΩΤΗΣΗ E-2307/02

υποβολή: Erika Mann (PSE) προς το Συμβούλιο

(25 Ιουλίου 2002)

Θέμα: Υποχρεωτική διατήρηση δεδομένων

Σύμφωνα με τις απόψεις επιτρόπων που είναι αρμόδιοι για την προστασία των δεδομένων, ηποχρεωτική διατήρηση δεδομένων που έχουν εγκριθεί πρόσφατα από το ΕΚ συνιστά σαφή αλλαγή σε σύγκριση με την τρέχουσα πρακτική κατά την οποία οι τελεστές συνεργάζονται με νομίμως εξουσιοδοτημένες αρχές κατά περίπτωση και μεμονωμένη βάση μετά από έγκριση ή σχετική εξουσιοδότηση.

Μπορεί το Συμβούλιο να διευκρινίσει με ποιο τρόπο θα εξετασθεί το θέμα αυτό μελλοντικά στο πλαίσιο του πρώτου και του τρίτου πυλώνα, και πώς θα εξασφαλισθεί ότι κάθε πρωτοβουλία της ΕΕ στον τομέα της διατήρησης δεδομένων θαλοποιείται με συντονισμένο και διαφανή τρόπο μετά από πλήρη διαβούλευση μεταξύ όλων των ενδιαφερομένων μερών (νομίμως εξουσιοδοτημένες αρχές, αρμόδιοιπάλληλοι για την προστασία των δεδομένων, χρήστες και βιομηχανία),πηρεσιών (ΓΔ Δικαιοσύνης και Εσωτερικών Υποθέσεων, Κοινωνίας της Πληροφορίας, Εσωτερικής Αγοράς, Δημόσιας Υγείας και Προστασίας των Καταναλωτών) και του Κοινοβουλίου·

Πώς προτίθεται το Συμβούλιο να αντιμετωπίσει το ζήτημα του κόστους της προστασίας των δεδομένων σε περιπτώσεις εξωτερικής και εσωτερικής παράνομης χρήσης·

Πώς προτίθεται το Συμβούλιο να αντιμετωπίσει το πρόβλημα της ευθύνης των επιχειρήσεων επικοινωνιών για τη διατήρηση δεδομένων σε περίπτωση παράνομης χρήσης δεδομένων ή σε περιπτώσεις κατά τις οποίες τα δεδομένα που διαβιβάζονται στις νομίμως εξουσιοδοτημένες αρχές αποδεικνύονται εσφαλμένα και συντελούν σε παρερμηνείες ή ακόμη και σε εσφαλμένες αποφάσεις·

Με ποιο τρόπο προτίθεται το Συμβούλιο να διασφαλίσει ότι το κόστος συμμόρφωσης με τα μέτρα αυτά δεν θα είναι απαγορευτικό σε νεοεισερχόμενους στην αγορά και σε μικρούς φορείς παροχήςπηρεσιών Internet;

Απάντηση

(16-19 Δεκεμβρίου 2002)

Το Ευρωπαϊκό Κοινοβούλιο και το Συμβούλιο εξέδωσαν στις 12 Ιουλίου 2002 την οδηγία 2002/58/ΕΚ σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών. Η οδηγία αυτή θα αντικαταστήσει την οδηγία 97/66/ΕΚ, αποσκοπώντας στην προσαρμογή της στις εξελίξεις της αγοράς και των τεχνολογιών.

Ως προς τη διατήρηση των δεδομένων, στην οποία αναφέρεται το Αξιότιμο Μέλος του Κοινοβουλίου, η νέα οδηγία δεν τροποποιεί την ουσία των ισχυουσών διατάξεων. Πράγματι, κατά το πρότυπο της οδηγίας 97/66/ΕΚ, θεσπίζει στο άρθρο 6, την αρχή της απαλοιφής των δεδομένων κίνησης όταν αυτά δεν είναι πια απαραίτητα για τη μετάδοση της επικοινωνίας, προβλέποντας παράλληλα ορισμένες παρεκκλίσεις. Στις παρεκκλίσεις αυτές ορίζεται, μεταξύ άλλων, ότι τα κράτη μέλη μπορούν να θεσπίζουν νομοθετικά μέτρα για τον περιορισμό της εμβέλειας ορισμένων δικαιωμάτων καιποχρεώσεων που προβλέπει η οδηγία, εφόσον ο περιορισμός αυτός αποτελεί απαραίτητο, ενδεδειγμένο και αναλογικό μέτρο, σε μια δημοκρατική κοινωνία, για τη διαφύλαξη της εθνικής ασφάλειας, της εθνικής άμυνας ή της δημόσιας ασφάλειας ή για την πρόληψη, τη διερεύνηση, τη διαπίστωση και τη δίωξη ποινικών αδικημάτων. Οι κυριότερες τροποποιήσεις που επιφέρει στο σημείο αυτό το άρθρο 15 της οδηγίας 2002/56/ΕΚ συνίστανται, αφενός, στην ένδειξη ότι η διατήρηση των δεδομένων κίνησης για μικρό χρονικό διάστημα αποτελεί παράδειγμα, των δυναμένων να ληφθούν μέτρων και αφετέρου, στη διευκρίνιση ότι οποιοδήποτε περιοριστικό μέτρο λαμβάνεται τηρουμένων των γενικών αρχών του κοινοτικού δικαίου. Σημειωτέον, εξάλλου, ότι στην 11η αιτιολογική παράγραφο προσδιορίζονται οι αυστηρές προϋποθέσεις που πρέπει να πληρούν τα εν λόγω μέτρα. Συνεπώς, οι διατάξεις αυτές δεν επιβάλλουνποχρεωτική διατήρηση των δεδομένων κίνησης.

Η Επιτροπή, σύμφωνα με τη Συνθήκη, θα μεριμνά για την εφαρμογή των διατάξεων αυτών.

Εξάλλου, το Συμβούλιο δεν έχει γνώση νέων νομοθετικών πρωτοβουλιών που ενδέχεται να μελετώνται εν προκειμένω.